b"\n_START_ARTICLE_\nCasa Torell\xc3\xb3\n_START_SECTION_\nDescripci\xc3\xb3\n_START_PARAGRAPH_\nCasa pairal del segle XVIII que tot i les transformacions sofertes mant\xc3\xa9 les caracter\xc3\xadstiques de les edificacions de l'\xc3\xa8poca._NEWLINE_Edifici entre mitgeres, de planta baixa i dos pisos, amb la planta baixa molt transformada. A la fa\xc3\xa7ana destaquen els tres balcons de cada planta que sobresurten del parament estucat amb motius geom\xc3\xa8trics que imiten els carreus._NEWLINE_A un costat de la part posterior hi trobem l'esgl\xc3\xa9sia de la Mare de D\xc3\xa9u de Montserrat, de planta baixa, que tenia un petit campanar avui desparegut._NEWLINE_A l'interior de la capella destaquen les pintures de l'absis, obra de Miquel Llacuna. S'hi poden observar uns \xc3\xa0ngels amb els s\xc3\xadmbols de la llet\xc3\xa0nia a les mans. A sota, l'escolania i una mestressa amb un grup de nens, al\xc2\xb7legoria de la fundadora de la capella. A la nau hi ha uns plafons laterals. Un \xc3\xa9s dedicat al vot de poble que va fer Igualada l'any 1515 a la verge de Montserrat, a causa de la pesta. Un segon \xc3\xa9s dedicat a la batalla del Bruc. L'\xc3\xbaltim \xc3\xa9s una representaci\xc3\xb3 de tots els sants que han passat per la ciutat."